**Ministru kabineta rīkojuma projekta „Par Latvijas - Krievijas pārrobežu sadarbības programmas 2014.–2020.gadam projektu Eiropas Kaimiņattiecību instrumenta ietvaros” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Pamatojoties uz Ministru Kabineta 2013.gada 22.novembra rīkojuma Nr.561 "Par uzdevumiem Eiropas Savienības strukturālo un investīciju fondu mērķa "Eiropas teritoriālā sadarbība" 2014.-2020.gada plānošanas periodam vadības, uzraudzības un kontroles sistēmas ieviešanai"” (turpmāk – MK rīkojums Nr.561) 2.3.apakšpunktā doto uzdevumu, Vides aizsardzības un reģionālās attīstības ministrija (turpmāk – VARAM) ir sagatavojusi atbalstīšanai MK Latvijas – Krievijas pārrobežu sadarbības programmas 2014.-2020.gadam Eiropas Kaimiņattiecību instrumenta ietvaros projektu (turpmāk – Programma) turpmākai virzībai apstiprināšanai Eiropas Komisijā (turpmāk – EK) |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Programma tiks īstenota Eiropas Strukturālo un investīciju fondu mērķa „Eiropas teritoriālā sadarbība” (turpmāk – ETS) ietvaros un tiks finansēta no Eiropas Kaimiņattiecību instrumenta un Eiropas Reģionālās attīstības fonda līdzekļiem, kā arī Programmu no valsts budžetiem līdzfinansē Latvijas Republika un Krievijas Federācija.  Programma ir izstrādāta atbilstoši:   1. Eiropas Komisijas 2014.gada 8.oktobra īstenošanas lēmumam C(2014)7172 par programmēšanas dokumenta par Eiropas Savienības atbalstu Eiropas Kaimiņattiecību instrumenta pārrobežu sadarbībai laika posmā no 2014. līdz 2020.gadam apstiprināšanu; 2. Eiropas Parlamenta un Padomes 2013.gada 17.decembra Regulai (ES) Nr.1299/2013 par īpašiem noteikumiem par atbalstu no Eiropas Reģionālās attīstības fonda saistībā ar mērķi „Eiropas teritoriālā sadarbība” (turpmāk – Regula (ES) Nr.1299/2013); 3. Eiropas Parlamenta un Padomes 2014.gada 11.marta Regulai (ES) Nr.232/2014, ar ko izveido Eiropas Kaimiņattiecību instrumentu; 4. Komisijas 2014.gada 18.augusta īstenošanas Regulai (ES) Nr.897/2014, ar ko paredz īpašus noteikumus to pārrobežu sadarbības programmu īstenošanai, kuras finansē saskaņā ar Eiropas Parlamenta un Padomes Regulu (ES) Nr.232/2014, ar ko izveido Eiropas Kaimiņattiecību instrumentu; 5. ES Stratēģijai "Eiropa 2020" gudrai, ilgtspējīgai un   integrējošai izaugsmei;  6)ES Stratēģija Baltijas jūras reģionam;  7) nacionālajiem plānošanas dokumentiem.  2012.gadā tika uzsākts Programmas sagatavošanas process – tika izveidota Apvienotā Programmēšanas komiteja (turpmāk – APK), kuras sastāvā tika nominēti par ETS programmu sagatavošanu nacionālo atbildīgo iestāžu un Programmas attiecināmās teritorijas reģionu pārstāvji no Latvijas un Krievijas. Laikā no 2012. līdz 2015.gada jūnijam notikušas septiņas APK sanāksmes, kurās tika diskutēts un pieņemti lēmumi gan par Programmas saturu, gan par Programmas ieviešanas aspektiem.  Saskaņā ar MK 2013.gada 22.novembra rīkojuma Nr.561 „Par uzdevumiem Eiropas Savienības strukturālo un investīciju fondu mērķa „Eiropas teritoriālā sadarbība” 2014.-2020.gada plānošanas periodam vadības, uzraudzības un kontroles sistēmas ieviešanai” 1.punktu VARAM noteikta par nacionālo atbildīgo iestādi (turpmāk – NAI) ETS mērķa programmu politikas izstrādei un koordinēšanai Latvijā.  Programmas projektam tika veikts stratēģiskais ietekmes uz vidi novērtējums. Sākotnējo (ex-ante) novērtējumu veiks EK.  Latvijas intereses un vajadzības Programmas izstrādes laikā tika pārstāvētas un aizstāvētas APK atbilstoši 2013.gada 18.aprīlī MK apstiprinātai Latvijas pozīcijai Nr.1 „Par Latvijas un Krievijas pārrobežu sadarbības programmu 2014.-2020.gadam Eiropas Kaimiņattiecību instrumenta ietvaros” un 2013.gada 12.jūnijā apstiprinātai Latvijas pozīcijai Nr.2 „Par iespējamajiem sadarbības virzieniem Latvijas un Krievijas pārrobežu sadarbības programmu 2014.-2020.gadam Eiropas Kaimiņattiecību instrumenta ietvaros”.  2015.gada martā APK apstiprināja Programmas projektu, kas kopā ar stratēģiskā ietekmes uz vidi novērtējuma ietvaros izstrādāto Vides pārskata projektu tika nodots publiskajai apspriešanai. Latvijā Programmas projekta publiskā apspriešana tika organizēta laikā no 2015.gada 6.marta līdz 2015.gada 6.aprīlim, Vides pārskata projekta publiskā apspriešana norisinājās no 2015.gada 6.marta līdz 2015.gada 16.aprīlim, savukārt sabiedriskās apspriedes sanāksme notika 2015.gada 23.martā.  Balstoties uz publiskajās apspriedēs Latvijā un Krievijā saņemtajiem komentāriem, kā arī Latvijas nacionālās apstiprināšanas procedūras ietvaros saņemtajiem komentāriem, Programmas projekts tika precizēts un sagatavota Programmas gala versija.  Programmā iesaistītās valstis ir vienojušās, ka programmas ietvaros tiks atbalstīti šādi prioritārie virzieni: uzņēmējdarbības veicināšana un atbalsts; jaunu produktu un pakalpojumu izstrāde un veicināšana, izmantojot vietējos resursus; efektīva dabas objektu apsaimniekošana; kopīgas darbības vides pārvaldībā; atbalsts ilgtspējīgām atkritumu un notekūdeņu pārvaldības sistēmām; robežšķērsošanas efektivitātes un drošības uzlabošana.  Programmas īstenošanai tiks izmantota šāda pārvaldības struktūra:   * Vadošā iestāde, kas pildīs arī Sertifikācijas iestādes funkcijas (izvietota Latvijā, VARAM); * Revīzijas iestāde (izvietota Latvijā, VARAM); * Apvienotais Tehniskais Sekretariāts (izvietots Latvijā, VARAM); * Apvienotā uzraudzības komiteja - partnervalstu koleģiāla Programmas institūcija, kuras lēmumi tiek pieņemti starpvalstu līmenī, kas atbild par programmas īstenošanas uzraudzību, darbojas saskaņā ar tās apstiprināto nolikumu un pilda Regulas Nr.897/2014 24.pantā noteiktās funkcijas.   Programmas vadības un kontroles sistēmas apraksts, tai skaitā, par Programmas ieviešanu, pārvaldības struktūru, pienākumiem un tiesībām, kā arī Programmā iesaistīto valstu saistībām, projektu atlasi, lēmumu pieņemšanas procesu, sūdzību izskatīšanas kārtību, projektu uzraudzību un citiem jautājumiem, kas saistīti ar Programmas ieviešanu, ir sniegts Programmas 5.nodaļā „Kompetento institūciju un pārvaldes iestāžu struktūras un izraudzīšana” un 6.nodaļā „Programmas īstenošana”.  Papildus Programmai tiks izstrādāta Programmas rokasgrāmata, kas ir galvenais vadlīniju dokuments projektu izstrādātājiem un īstenotājiem. Programmas rokasgrāmatu izstrādā Programmas Apvienotais tehniskais sekretariāts un apstiprina Programmas Apvienotā uzraudzības komiteja. Programmas rokasgrāmata sniedz detalizētu informāciju par projektu pieteikumu sagatavošanu, īstenošanu, uzraudzību, atskaitīšanos un projektu noslēgšanu attiecīgās Programmas ietvaros. Programmas rokasgrāmata var tikt aktualizēta līdzko rodas būtiskas izmaiņas Programmas ieviešanas sistēmā.  Savukārt, līdz ko lēmums par finansējuma piešķiršanu ir pieņemts Apvienotajā uzraudzības komitejā, tiek slēgts līgums starp Programmas Vadošo iestādi un projekta atbalsta saņēmēju, kas nosaka pušu tiesības un pienākumus, kā arī veicamās aktivitātes, finansēšanas nosacījumus, atskaitīšanās kārtību utt.  2014.–2020.gadā Latvija ieviesīs darbības programmu “Izaugsme un nodarbinātība” atbalstam no Eiropas Reģionālas attīstības fonda, Kohēzijas fonda, Eiropas Sociālā fonda un finansējuma Jaunatnes nodarbinātības iniciatīvai saskaņā ar mērķi “Investīcijas izaugsmei un nodarbinātībai”. Daži pieminētās darbības programmas specifiskie atbalsta mērķi (turpmāk – SAM) tematiski daļēji pārklājas ar Programmas ietvaros izvirzītajām prioritātēm, taču šīs aktivitātes tiks veiktas vienas valsts teritorijā un tieksies sasniegt nacionāla līmeņa mērķus. Turpretī Programma atbalstīs tikai tās aktivitātes, kurām būs pārrobežu ietekme.  Tomēr koordinācija ir jānodrošina ar šādiem darbības programmas “Izaugsme un nodarbinātība” SAM, ar kuriem iespējama pārklāšanās Programmas tematisko mērķu ietvaros:  a.       3.1.1.SAM ”Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs”, kura ietvaros tiks sniegts atbalsts mazo un vidējo komersantu attīstībai, tai skaitā arī biznesa inkubatoru pirmsinkubācijas un inkubācijas pakalpojumi un, kas daļēji pārklājas ar programmas 1.tematisko mērķi “Uzņēmējdarbības un mazo un vidējo uzņēmumu attīstība”;  b.      3.4.2.SAM “Valsts pārvaldes profesionālā pilnveide labāka tiesiskā regulējuma izstrādē mazo un vidējo komersantu atbalsta, korupcijas novēršanas un ēnu ekonomikas mazināšanas jomās”, kura ietvaros tiks sniegts atbalsts ēnu ekonomikas apkarošanu atbildīgo un ar korupcijas riska novēršanu saistīto iestāžu administratīvo spēju stiprināšanai, un kas daļēji pārklājas ar programmas 10.tematisko mērķi “Robežu pārvaldības un drošības veicināšana”;  c.       5.4.1.SAM “Saglabāt un atjaunot bioloģisko daudzveidību un aizsargāt ekosistēmas”, kura ietvaros tiks sniegts atbalsts infrastruktūras izbūvei un rekonstrukcijai dabas resursu aizsardzībai, un kas daļēji pārklājas ar programmas 6.tematisko mērķi “Vides aizsardzība, klimata izmaiņu mazināšana un pielāgošanās”;  d.      5.4.2.SAM “Nodrošināt vides monitoringa kontroles sistēmas attīstību un savlaicīgu vides risku novēršanu, kā arī sabiedrības līdzdalību vides pārvaldībā”, kura ietvaros tiks sniegts atbalsts sabiedrības informēšanas, izglītošanas un iesaistes aktivitātēm, un kas arī pārklājas ar programmas 6.tematisko mērķi “Vides aizsardzība, klimata izmaiņu mazināšana un pielāgošanās”;  e.      5.5.1.SAM “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus”, kura ietvaros tiks sniegts atbalsts nozīmīgu kultūras un dabas mantojuma objektu un saistītās infrastruktūras atjaunošanai, pārbūvei un restaurācijai, jaunas infrastruktūras būvniecībai ar mērķi pilnveidot kultūras un dabas mantojuma objektā nodrošinātos pakalpojumus, kā arī jaunu pakalpojumu izveidei, dabas un kultūras mantojuma objektu sasniedzamības uzlabošanai un kultūras mantojuma izpētei, un kas daļēji pārklājas ar programmas 1.tematisko mērķi “Uzņēmējdarbības un mazo un vidējo uzņēmumu attīstība” un programmas 6.tematisko mērķi “Vides aizsardzība, klimata izmaiņu mazināšana un pielāgošanās”.  Koordinācijas nodrošināšanai starp Eiropas Savienības programmām un nacionālajām interesēm, NAI darbu atbalstīs izveidotā Nacionālā apakškomiteja (turpmāk – NAK), kuras sastāvā būs Latvijas Republikas Finanšu ministrijas, Ārlietu ministrijas, Ekonomikas ministrijas, Iekšlietu ministrijas, Izglītības un zinātnes ministrijas, Kultūras ministrijas, Labklājības ministrijas, Satiksmes ministrijas, Tieslietu ministrijas, Veselības ministrijas, Vides aizsardzības un reģionālās attīstības ministrijas, Zemkopības ministrijas, Pārresoru koordinācijas centra un plānošanas reģionu pārstāvji, kā arī sociālekonomisko partneru – Latvijas Pašvaldību savienības, Latvijas Lielo pilsētu asociācijas, Latvijas Darba devēju konfederācijas un Latvijas Tirdzniecības un rūpniecības kameras - pārstāvji. (Partnerības līguma Eiropas Savienības fondu 2014.-2020.gada plānošanas periodam 388.punkts (apstiprināts ar Ministru kabineta 2014.gada 2.janvāra rīkojumu Nr.1)). Programmas 3.sadaļā „Sasaiste ar citām stratēģijām un programmām” aprakstīts mehānisms kā nacionālā apakškomiteja nodrošinās padomdevēja funkcijas koordinācijai un nepārklāšanās ar citiem ES fondiem pirms Apvienotās Uzraudzības komitejas lēmuma par projektu apstiprināšanu pieņemšanas.  NAK struktūra ļauj koordinēt nacionālo un reģionālo interešu ievērošanu ETS programmu projektos, kā arī apliecināt, vai pieteikto projektu plānotās aktivitātes iepriekš nav saņēmušas finansējumu no citu nacionālo vai ārvalstu finanšu instrumentu līdzekļiem.  MK rīkojuma projekts izstrādāts, lai nacionāli atbalstītu Programmas projekta turpmāku virzību apstiprināšanai EK.  Programmas darba valoda ir angļu valoda. Visu dokumentu oriģināli, kas nepieciešami Programmas iesniegšanai EK, tai skaitā Programmas dokuments, ir angļu valodā. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojuma projekts ietekmē finansējuma saņēmējus (publisko vai privāto tiesību juridiskās personas), kurus šajā tiesību akta izstrādes posmā nav iespējams noteikt. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav iespējams precīzi noteikt. |
| 4. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem**   |  |  |  |  |  |  | | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | **Rādītāji** | **2015.gads** | | Turpmākie trīs gadi (euro) | | | | **2016.gads** | **2017.gads** | **2018.gads** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas,  salīdzinot ar  kārtējo (2015)  gadu | | 1 | 2 | 3 | 4 | 5 | 6 | | **1. Budžeta ieņēmumi:** | **0** | **0** | Nav precīzi aprēķināms | Nav precīzi aprēķināms | Nav precīzi aprēķināms | | 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | Nav precīzi aprēķināms | Nav precīzi aprēķināms | Nav precīzi aprēķināms | | 1.2. valsts speciālais budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 1.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | **2. Budžeta izdevumi:** | **0** | **0** | Nav precīzi aprēķināms | Nav precīzi aprēķināms | Nav precīzi  aprēķināms | | 2.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 2.2. valsts speciālais budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 2.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | **3. Finansiālā ietekme:** | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.1. valsts pamatbudžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.2. speciālais budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 3.3. pašvaldību budžets | 0 | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | | 5. Precizēta finansiālā ietekme: | X | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.1. valsts pamatbudžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.2. speciālais budžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 5.3. pašvaldību budžets | 0 | Nav precīzi aprēķināms | Nav precīzi aprēķināms | Nav precīzi  aprēķināms | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |  | Nav precīzi aprēķināms | Nav precīzi aprēķināms | Nav precīzi  aprēķināms | | 7. Cita informācija | Programmas kopējais finansējums ir 27 082 276 *euro*, kur 15 875 028 *euro* ir Kopienas finansējums (ERAF un EKI), 7 937 514 euro ir Krievijas Federācijas finansējums. No Programmas Kopienas finansējuma 15% ir jāparedz Programmas administrēšanai. Turklāt abas dalībvalstīs papildus līdzfinansē tehnisko palīdzību. 22 701 942 *euro* no kopējā Programmas budžeta tiks piešķirti 1. – 3.prioritātei, savukārt 4 380 334 *euro* – 4.prioritātei (tehniskā palīdzība).  Lai nodrošinātu Programmas efektīvu pārvaldību un ieviešanu, papildus Eiropas līdzfinansējumam Programmas iesaistītajām valstīm ir jānodrošina nacionālais līdzfinansējums Programmas Tehniskās palīdzības budžetam laikā no 2016.-2022.gadam. Latvijas nacionālā līdzfinansējuma kopēja summa 8 gadu periodā ir 999 540 euro. Iemaksas Programmas Tehniskās palīdzības budžetam laikā no 2016.-2022.gadam tiks veiktas no VARAM 69.08.00 “Pārrobežu sadarbības programmu darbības nodrošināšana, projekti un pasākumi (2014-2020)”.  Programmas līdzfinansējuma likme projektu partneriem ir 90% apmērā no projekta kopējiem attiecināmajiem izdevumiem. Ņemot vērā Programmas starptautisko raksturu un faktu, ka finansiālā ietekme uz valsts un pašvaldību budžetiem ir atkarīgā no Latvijas partneru spējas piesaistīt programmas finansējumu projektu ietvaros, šobrīd finansiālā ietekme nav precīzi aprēķināma.  VARAM noteiktajā kārtībā no  74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” pieprasīs valsts budžeta līdzekļus Programmas ietvaros realizēto projektu finansēšanai. | | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav attiecināms |
| 2. | Atbildīgā institūcija | Nav |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | MK rīkojuma projekts nodrošina Regulas (ES) Nr.897/2014 5.panta 1.punktā noteiktā izpildi. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Projekts šo jomu neskar | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 897/2014  5.panta 1.punktā | MK rīkojuma projekta 1.punkts. | | Tiks ieviests pilnībā. | | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | | | | |
| Cita informācija | Latvijas – Krievijas pārrobežu sadarbības programma 2014.–2020.gadam ir izstrādāta saskaņā ar:   * Eiropas Parlamenta un Padomes 2014.gada 11.marta *Regulu (ES) Nr.236/2014*, ar ko paredz kopīgus noteikumus un procedūras, lai īstenotu Savienības instrumentus ārējās darbības finansēšanai; * Eiropas Parlamenta un Padomes 2014.gada 11.marta *Regulu (ES) Nr.232/2014*, ar ko izveido Eiropas Kaimiņattiecību instrumentu; * Eiropas Komisijas 2014.gada 18.augusta īstenošanas *Regulu (ES) Nr.897/2014*, ar ko paredz īpašus noteikumus to pārrobežu sadarbības programmu īstenošanai, kuras finansē saskaņā ar Eiropas Parlamenta un Padomes regulu (ES) Nr.232/2014, ar ko izveido Eiropas Kaimiņattiecību instrumentu; * Eiropas Komisijas 2014.gada 8.oktobra īstenošanas lēmumu C(2014)7172 par programmēšanas dokumenta par Eiropas Savienības atbalstu Eiropas Kaimiņattiecību instrumenta pārrobežu sadarbībai laika posmā no 2014. līdz 2020.gadam apstiprināšanu; * Eiropas Parlamenta un Padomes 2012.gada 25.oktobra *Regulu (ES, EURATOM) Nr.966/2012* par finanšu noteikumiem, ko piemēro Savienības vispārējam budžetam, un par Padomes regulas (EK, Euratom) Nr.1605/2002 atcelšanu; * Eiropas Komisijas 2012.gada 29.oktobra *Deleģēto Regulu (ES) Nr.1268/2012* par Eiropas Parlamenta un Padomes regulas (ES, Euratom) Nr.966/2012 par finanšu noteikumiem, ko piemēro Savienības vispārējam budžetam, piemērošanas noteikumiem. | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | | Projekts šo jomu neskar | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Nav attiecināms. | | Projekts šo jomu neskar | | Projekts šo jomu neskar | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības informēšanas pasākumi nav plānoti. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK rīkojuma projekts neparedz jaunu valsts pārvaldes institūciju izveidi. Ministru kabineta rīkojuma projekts neparedz esošo valsts pārvaldes institūciju likvidāciju vai reorganizāciju. |
| 3. | Cita informācija | Nav |

Vides aizsardzības un reģionālās attīstības ministrs K.Gerhards

Vīza:

Vides aizsardzības un reģionālās attīstības ministrijas

valsts sekretārs G.Puķītis

04.06.2015.

2847

Anna Škabireva

Attīstības instrumentu departamenta

Teritoriālās sadarbības nodaļas vēcākā eksperte

67026468, [anna.skabireva@varam.gov.lv](mailto:anna.skabireva@varam.gov.lv)